Maria Yurievna Kirilenko (rus: Мари́я Ю́рьевна Кириле́нко) és una jugadora de tennis professional russa nascuda el 25 de gener de 1987 a Moscou, Unió Soviètica. Guanyadora de 6 títols individuals i 12 en dobles de la WTA. Als Jocs Olímpics de Londres 2012 va romandre a les portes del podi en quedar en quarta posició en categoria individual. En categoria de dobles femenins tingué més èxit i aconseguí la medalla de bronze junt amb la seva compatriota Nàdia Petrova.